মহিলা ইনস্পেক্টরের শ্লীলতাহানি, নিউটাউনের ঘটনায় গ্রেফতার ২

কলকাতা: পুলিশকে মারধরের অভিযোগ খাস কলকাতায়। নিউটাউন থানায় (Newtown police) মহিলা সাব ইন্সপেক্টরকে (Molesting Female Police Officer) মারধর এবং শীলতাহানির অভিযোগের গ্রেফতার ২। শুক্রবার সন্ধ্যায় ২ যুবক মদ্যপ অবস্থায় গাড়ি নিয়ে সেক্টর ফাইভ এর দিক থেকে নিউটাউনের দিকে যখন আসছিল। সেই সময় বলাকা আবাসনের কাছে একটি ধাক্কা মারে ওই গাড়ি। বেপরোয়া ভাবে গাড়ি চালাচ্ছিল বলে অভিযোগ এলাকাবাসীর। অভিযোগের ভিত্তিতে গাড়িসহ দুজনকে পুলিশ আটক করে। ডিউটি অফিসার সাব ইন্সপেক্টর নাম জিজ্ঞাসা তার উপর চড়াও হন দুই যুবক। থানায় ঢুকে কর্তব্যরত মহিলা পুলিশ অফিসারকে মারধর ও তাঁর শ্লীলতাহানির অভিযোগ ওঠে দুই যুবকের বিরুদ্ধে। দু’জনকেই গ্রেফতার করেছে নিউটাউন থানার পুলিশ।

আরও পড়ুন: বীরভূমে উত্তেজনা, সোমবার পর্যন্ত বন্ধ ইন্টারনেট

পুলিশ সূত্রে খবর, শুক্রবার দোলের দিন সন্ধ্যায় মত্ত অবস্থায় গাড়ি চালাচ্ছিল ওই দুই যুবক। সল্টলেক সেক্টর ফাইভের দিক থেকে বেপরোয়া গাড়ি চালিয়ে নিউটাউনের (Newtown) দিকে যাচ্ছিল। নিউটাউনের বলাকা আবাসনের কাছে গিয়ে নিয়ন্ত্রণ হারিয়ে দ্রুত গতিতে যুবকদের গাড়িটি ধাক্কা মারে রাস্তার পাশের গার্ডওয়ালে।এলাকাবাসীর অভিযোগ, অত্যন্ত বেপরোয়াভাবে গাড়ি চালাচ্ছিল তারা। দুই যুবককেই পুলিশ আটক করে নিউ টাউন থানায় নিয়ে যায়। অভিযোগ, থানায় সেই সময় ডিউটি অফিসার ছিলেন সাব-ইন্সপেক্টর পদমর্যাদার এক মহিলা পুলিশ আধিকারিক ছিলেন। থানায় আসার পর যুবকদের নামধাম জানতে চান কর্তব্যরত মহিলা ইন্সপেক্টর। অভিযোগ দায়ের করার জন্য একাধিক প্রশ্ন করেন। সেসময়ই ওই দুজন মহিলা ইন্সপেক্টরের শ্লীলতাহানি করে। তাঁর গায়ে হাত দেওয়া, পোশাকের দড়ি ধরে টানাটানি করার অভিযোগ উঠেছে। পুলিশের পক্ষ থেকে দুই যুবকের বিরুদ্ধে শ্লীলতাহানির অভিযোগ দায়ের করা হয়। দুজনকে গ্রেফতার করা হয়। অভিযুক্ত দুই যুবককে শনিবার বারাসাত আদালতে তোলা হচ্ছে।

অন্য খবর দেখুন